open-index/open-wikipedia-markdown huggingface dataset:
Laila Freivalde

**Laila Ligita Freivalde** (; dzimusi  Rīgā) ir latviešu tautības Zviedrijas juriste un politiķe.

Dzimusi Rīgā Otrā pasaules kara laikā un emigrējusi uz Zviedriju. 1970. gadā Freivalde absolvēja Upsālas Universitāti (*Uppsala universitet*) un līdz 1976. gadam darbojās Zviedrijas tiesu sistēmā. Pēc tam vairāk nekā desmit gadus strādājusi Patērētāju tiesību aizsardzības pārvaldē, kur pildījusi dažādu amatu pienākumus. 1988. gadā kļuva par Zviedrijas tieslietu ministri. Amatā bija līdz 2000. gadam, izņemot laikposmu no 1991. līdz 1994. gadam, kad viņas pārstāvētā Sociāldemokrātiskā Strādnieku partija atradās opozīcijā. 2003. gada oktobrī kļuva par Zviedrijas ārlietu ministri Jērana Pēšona valdībā. 2004. gada nogalē uz vienu mēnesi bijusi arī premjerministra vietniece. No ārlietu ministres amata atkāpusies 2006. gada martā pēc gadu ilgušas kritikas.

1997. gadā tikusi apbalvota ar II šķiras Triju Zvaigžņu ordeni.

## Atsauces
Hanibāls Lekters

**Hanibāls Lekters** () ir izdomāts tēls amerikāņu rakstnieka Tomasa Harisa šausmu romānos.

Lektera tēls pirmoreiz parādījās Harisa 1981. gada romānā "Sarkanais pūķis" kā izcils psihiatrs un kanibālistisks sērijveida slepkava. Šajā un nākamajā romānā "Jēru klusēšana" (*The Silence of the Lambs*) viņš ir kā otrā plāna pretinieks, taču sērijas trešajā daļā *[[Hannibal (romāns)|Hannibal]]* viņš ir galvenais varonis. Sērijas ceturtajā daļā *[[Hannibal Rising]]* tiek aprakstīta Lektera bērnība Lietuvā un kļūšana par sērijveida slepkavu.

Harisa romānu ekranizācijās Lekteru ir attēlojuši Braians Kokss (filma *[[Manhunter]]*), Entonijs Hopkinss (filmas "Jēru klusēšana", *[[Hannibal (filma)|Hannibal]]* un "Sarkanais pūķis"), Gaspārs Uljēls (filma *[[Hannibal Rising]]*) un Madss Mikelsens (seriāls "Hanibāls"). Lielākos panākumus ir guvusi 1991. gada filma "Jēru klusēšana" (piecas Amerikas Kinoakadēmijas balvas). 2003. gadā Hopkinsa attēlotais Lekters tika ierindots 1. vietā Amerikas Kinoinstitūta filmu ļaundaru sarakstā.

## Ārējās saites

*
S60

***S60*** (līdz 2005. gadam ***Series 60***) ir programmatūras platforma viedtālruņiem, kas bāzēta uz *[[Symbian]]* operētājsistēmu. To *[[Nokia]]* izstrādāja 2001. gadā, un pirmais tālrunis (*[[Nokia 7650 ]]*) ar *S60* izlaists 2002. gadā. Izlaistas piecas *S60* paaudzes. 2011. gadā *Nokia* nolēma pārtraukt izmantot *Symbian*, tā vietā izvēloties *[[Windows Phone]]*.

*S60* satur standarta lietojumprogrammu un bibliotēku komplektu, piemēram, telefonijas, personālā informācijas menedžera rīkus, uz *[[Helix (multimediju projekts)|Helix]]* bāzētus multimediju atskaņotājus. Operētājsistēma ļauj instalēt arī citu izstrādātāju lietojumprogrammas.
*S60* atbalsta tādas programmēšanas valodas un tehnoloģijas kā *[[Java (programmēšanas valoda)|Java]]*, *[[Mobile Information Device Profile|MIDP]]*, *[[C++]]*, *[[Python]]* (*Python for S60*) un *[[Adobe Flash]]*.
Sākotnēji *S60* grafikai tika izmantota rīkkopa *AVKON*, bet vēlākās versijās *[[Qt (ietvars)|Qt]]*.

*S60* ierīcēs varēja uzlikt *Nokia* izstrādāto sporta programmatūras rīku *[[Sports Tracker]]*, ar ko varēja sekot līdzi treniņa maršrutam.

*S60* galvenokārt tikusi uzstādīta *Nokia* ierīcēs, bet to izmantoja arī *[[Lenovo]]*, *[[LG Electronics]]*, *[[Panasonic]]*, *[[Samsung Electronics]]*, *[[Sendo]]* un *[[Siemens Mobile]]*.

Pēdējais tālrunis ar *S60* bija *[[Nokia 808 PureView]]*.

## Atsauces
Nūjošana

**Nūjošana** ir dabiska un enerģiska iešana, izmantojot īpaši veidotu nūjošanas nūju pāri. Nūjojot saglabājas dabiska un no biomehānikas viedokļa pareiza gaita un stāja. Arī roku kustība nūjojot atbilst dabiskam rokas vēzienam iešanas laikā. Nūjošanas kustību papildina dažas klasiskā stila distanču slēpošanai raksturīgas iezīmes:

# slīpi atpakaļ vērsta nūja rokas atspēriena laikā,
# nūjas kontrole ar roktura un nūjas saites palīdzību,
# nūju aktīva izmantošana.

Tehniski pareiza nūjas izmantošana ļauj kustībā iesaistīt ķermeņa augšdaļu un ar nūju palīdzību virzīt ķermeni uz priekšu. Iešanas slodze tiek vienmērīgi sadalīta uz dažādām muskuļu grupām.

## Atsauces
Series 40

***Series 40*** ir *[[Nokia]]* programmatūras platforma vidējas klases mobilajiem telefoniem, kā arī dažiem no *[[Vertu]]* luksusa tālruņiem.
Šī ir viena no plašāk lietotajām mobilo telefonu platformām pasaulē: to izmanto vairāk nekā 150 tālruņu modeļos, un 2012. gada 25. janvārī bija pārdoti vairāk nekā 1,5 miljardi ierīču ar *Series 40* sistēmu.

Salīdzinot ar iepriekšējo platformu *[[Series 30]]*, kuru izmantoja lētākajiem telefona modeļiem, *Series 40* ir daudz vairāk iespēju. Lai gan to neizmantoja viedtālruņiem, tomēr *[[Nokia Asha]]* modeļi tiek klasificēti kā viedtālruņi.

Pirmais telefons ar *Series 40* (*[[Nokia 7110]]*) izlaists 1999. gadā . Tam bija 96 × 65 pikseļu monohroms displejs un bija pirmais tālrunis ar WAP atbalstu.
Laika gaitā *Series 40* ir attīstījies no zemas izšķirtspējas grafiskās saskarnes līdz augstas izšķirtspējas krāsu grafikas ar dažādām interneta un multimediju iespējām. Izlaistas platformas sešas paaudzes.

Pēdējais tālrunis ar *Series 40* izlaists 2013. gadā (*[[Nokia Asha 210]]*). *Series 40* pēctecis bija *[[Nokia Asha platform]]*.

2014. gadā *Nokia* mobilo telefonu biznesu nopirka *[[Microsoft]]*.
2014. gada jūlijā paziņots, ka 18 mēnešu laikā tiks pārtraukts *Series 40* un *Asha* atbalsts, turpmāk izlaižot modeļus tikai ar *[[Windows Phone]]* operētājsistēmu.

## Atsauces
Amulas iela (Rīga)

**Amulas iela** ir iela Rīgā, Zemgales priekšpilsētā, Bieriņos. Iela sākas no Kantora ielas, Lutriņu ielas un Slampes ielas krustojuma, puslokā iet līdzās Mārupītei un beidzas krustojumā ar Cīravas ielu. Kopējais ielas garums ir 399 metri, tā klāta ar asfalta segumu. Ielā ir tikai savrupmāju apbūve.

Amulas iela ir nosaukta Amulas — Abavas pietekas Kurzemē — vārdā.

20. gadsimta 70. gados Amulas ielā un tuvākajā apkārtnē apmetās vairāki ievērojami tēlnieki. Viens no tiem bija Indulis Ranka, kurš Mārupītes krastā sāka veidot skulptūru dārzu „Ulamula”, kur izstādīti vairāki desmiti skulptūru. Mārupītes krastos izveidots Mārupītes mežaparks, Amulas un Kantora ielas krustojumā atrodas stāvlaukums, ko var izmantot skulptūru dārza un parka apmeklētāji.

## Ielu savienojumi
Amulas iela ir savienota ar šādām ielām:
* Kantora iela / Lutriņu iela / Slampes iela
* Cīravas iela (T veida krustojums)

## Skatīt arī
* Bieriņi

## Atsauces
Gunārs Placēns

**Gunārs Placēns** (dzimis  Sausnējas pagastā, miris ) bija latviešu aktieris.

## Dzīvesgājums
Dzimis 1927. gadā Madonas apriņķa Sausnējas pagasta "Zemturos" zemnieku Kārļa Placēna un Kristīnes Baltpurviņas ģimenē. Mācījās Sausnējas Jāņa Zālīša sešgadīgajā pamatskolā, Vestienas lauksaimniecības un lopkopības skolā, līdztekus darbojās Sausnējas kultūras nama teātrī. 1947. gadā pēc mācībām Vecbebru biškopības un dārzkopības tehnikumā (Vecbebru muižas ēkā) ieguva biškopja agronoma diplomu un sāka mācīties Latvijas Teātra un horeogrāfijas vidusskolā, vēlākajā LPSR Valsts Teātra institūtā, kuru absolvēja 1951. gadā. Tajā pat gadā sāka darboties Dailes teātrī, bet 1958. gadā sāka filmēties Rīgas Kinostudijā. 

Atzinību ieguva, atveidojot dzīvespriecīgus un enerģiskus komiskos tēlus, īpaši ar kareivja Šveika lomu Eduarda Smiļģa 1961. gada iestudējumā "Šveiks".

Miris 2024. gada 30. novembrī 97 gadu vecumā.

## Nozīmīgākās lomas teātrī
* *Šveiks* — J. Hašeka "Šveiks" (1961)
* *Dons Heromo* — R. Šeridana "Atjautīgā aukle" (1974)
* *Doktors Votsons* — A. K. Doila "Šerloks Holmss" (1979)
* *Sančo Pansa* — M. de Servantesa "Dons Kihots" (1984)

## Filmogrāfija

## Apbalvojumi un pagodinājumi
* Latvijas PSR Nopelniem bagātais skatuves mākslinieks (1971) 
* Latvijas PSR Tautas skatuves mākslinieks (1977)
* Triju Zvaigžņu ordenis, IV šķira (2011)
* Spēlmaņu nakts balvu par mūža ieguldījumu (2018)

## Literatūra
* 

## Atsauces

## Ārējās saites

* Gunārs Placēns Dailes teātra mājas lapā 
* Profils kino-teatr.ru 
* Gunārs Placēns  izrades.lv
Glorious

***Glorious*** ir vācu deju projekta *[[Cascada]]* trešais singls no grupas piektā studijas albuma - *[[The Best Of Cascada]]*. Ar šo dziesmu Cascada pārstāvēs Vāciju Eirovīzijas dziesmu konkursā, kas notiks Zviedrijas pilsētā Malmē 2013. gada 18. maijā. Šis ir pirmais singls, kas spējis iekļūt Vācijas Top 100 pirmajā desmitniekā pēc 2009. gada hita Evacuate The Dancefloor.

## Singls topos
*Cascada* singls "*Glorious*" pasaules valstu un reģionu topos.
Franča Jozefa Zeme

**Franča Jozefa Zeme** () ir arhipelāgs Ziemeļu Ledus okeānā ziemeļos no Novaja Zemļas, un austrumos no Svalbāras. Arhipelāgs pieder Krievijas Federācijai un ir iekļauts Arhangeļskas apgabalā. Franča Jozefa Zeme sastāv no 192 ar ledu klātām salām, kuru kopējā platība ir . Arhipelāgā nav pastāvīgo iedzīvotāju.

Salās darbojas divas polārstacijas: Observatorija Krenkeļa Heisa salā un Nagurska Aleksandras Zemē, kā arī robežsardzes daļa un lidlauks. Ar kuģiem uz arhipelāgu iespējams aizkļūt tikai dažās vasaras nedēļās un salu apmeklēšanai nepieciešama speciāla atļauja.

## Ģeogrāfija
Franča Jozefa Zeme atrodas starp 80,0° un 81,9° ziemeļu paralēlēm un tā ir vistālāk uz ziemeļiem izvietojusies salu grupa Eirāzijā. Tās galējais ziemeļu punkts ir Fligeli rags Rūdolfa salā. Arhipelāgs atrodas tikai 900—1110 km no Ziemeļpola un tā ziemeļu salas ir tuvāk ziemeļpolam kā jebkura cita zeme, izņemot Elsmīru un Grenlandi.

Arhipelāgs nosacīti dalās trīs salu grupās:
* austrumu grupa, ko no pārējā arhipelāga atdala Austriešu šaurums ar lielākajām salām Vilčeka Zemi un Greiema-Bella salu;
* centrālā grupa starp Austriešu šaurumu un Britu kanālu ir daudzskaitlīgākā salu grupa ar lielāko Hola salu un arhipelāga augstāko punktu Vīnerneištates salā;
* rietumu grupa uz rietumiem no Britu kanāla ar arhipelāga lielāko salu Georga Zemi.

## Vēsture
Iespējams, šo arhipelāgu pirmie sasniedza norvēģu roņu mednieki 1865. gadā ar šoneri *Spidsbergen*. Viņi devās uz austrumiem no Svalbāras, līdz sasniedza jaunu zemi, minētu kā Ziemeļaustrumu Špicbergenu. Nav zināms, vai viņi izkāpa krastā.

Oficiāli šīs salas atklāja Austroungārijas polārā ekspedīcija, kas notika 1873. gadā, un ko vadīja Jūliuss fon Pajers un Kārlis Veiprehts (*Karl Weyprecht*). Viņi nosauca arhipelāgu par godu Austroungārijas imperatoram Francim Jozefam I. Tā kā ekspedīcija bija privāta, šīs salas nekļuva par Austroungārijas īpašumu.
 
1926. gada 15. aprīlī Padomju Savienības valdība pasludināja, ka PSRS jūras robeža turpinās no PSRS un Somijas robežas (meridiāns 32°4’35) uz ziemeļiem līdz Ziemeļpolam, kā arī no Bēringa šauruma vidus (168°49’30) līdz Ziemeļpolam, ietverot zināmās un nezināmās salas. Tādējādi Franča Jozefa Zeme nokļuva PSRS, pēc 1991. gada Krievijas Federācijas pakļautībā.

## Atsauces

## Ārējās saites

* Земля Франца-Иосифа. Исторические объекты
* Franča Jozefa Zemes karte (krieviski)
Series 80

***Series 80*** (nosaukums izstrādes procesā *Crystal*) ir *[[Nokia]]* programmatūras platforma viedtālruņiem, kas bāzēta uz *[[Symbian]]* operētājsistēmu. 
Tā izstrādāta īpaši telefoniem ar lielu ekrānu (640 × 200 pikseļi) un pilnu *QWERTY* tastatūru.

*Series 80* uzstādīts tikai dažos telefonu modeļos no *[[Nokia Communicator]]* sērijas.

Pirmais *Series 80* tālrunis bija *[[Nokia 9210 Communicator]]*, kas izlaists 2000. gadā un izgatavots uz procesora *[[ARM]]* bāzes.
2005. gadā izlaists modelis *[[Nokia 9300]]*.

Atkarībā no komunikatora modeļa, telefona daļā (ārējā displejā) uzstādīta platforma *[[Series 30]]* vai *[[Series 40]]*.

Lielākiem ekrāniem, ar papildu iespējām tika izstrādāta platforma *[[Series 90]]*.

## Atsauces
Classic Brugge–De Panne

***Classic Brugge–De Panne*** (iepriekš **Driedaagse Brugge-De Panne**) ir profesionālas šosejas riteņbraukšanas sacensības, kuras notiek nedēļas vidū pirms Flandrijas tūres. Kopš 2018. gada tās notiek divu dienu garumā — vīriešu sacensības trešdienā un sieviešu sacensības ceturtdienā. Abas sacensības sākas Brigē un noslēdzas De Pannes piejūras kūrortā.

Sieviešu sacensības iekļautas UCI Pasaules tūres kalendārā; vīriešu sacensības ilgstoši bija UCI Eiropas tūres kalendārā, bet no 2019. gada tika iekļautas UCI Pasaules tūres sacensību kalendārā.

## Uzvarētāji

## Atsauces

## Ārējās saites
*
Series 90

***Series 90*** (nosaukums izstrādes procesā *Hildon*) ir programmatūras platforma viedtālruņiem, kas bāzēta uz *[[Symbian]]* operētājsistēmu. To izstrādāja *[[Nokia]]* sadarbībā ar *[[Psion]]*. 

Atšķirībā no *[[Series 80]]*, kuru izmantoja tikai *[[Nokia Communicator]]* sērijā ar tastatūru, *Series 90* atbalstīja arī skārienekrānu. Displeja izšķirtspēja līdz 640 x 320 pikseļiem.
*Series 90* grafiskā sistēma izstrādāta uz *Psion* *Eikon* bāzes.

Pirmā *Series 90* ierīce *[[Nokia 7700]]* tika prezentēta 2003. gadā, bet netika laista tirgū. Vienīgās *Series 90* ierīces pārdošanā izlaistas 2004. gadā: *[[Nokia 9500 Communicator]]* (ar tastatūru) un *[[Nokia 7710]]* (ar skārienekrānu).

*Series 90* izstrāde ir pārtraukta, bet tajā izveidotas tehnoloģijas pārnestas platformā *[[S60]]* un citas sistēmās. Piemēram, *Hildon* programmatūras ietvars, kas pielāgots lietošanai ar pirkstu saskarni, izmantots arī operētājsistēmā *[[Maemo]]*.

*Series 90* nav savietojams ar *Symbian* platformām *[[S60]]* un *[[UIQ]]*, bet daļa *[[Series 80]]* lietojumprogrammu var darboties uz *Series 90*.

## Atsauces
2000. gada Monako Grand Prix

**2000. gada Monako Grand Prix** notika . Tas bija . gada sezonas septītais posms. Tajā uzvaru guva Deivids Kulthards, otrais bija Rubenšs Barikello, bet trešais palika Džankarlo Fizikella. Kopvērtējuma līderis Mihaels Šūmahers izstājās piekares dēļ.

## Rezultāti

### Kvalifikācija

### Sacīkste

## Kopvērtējums pēc sacīkstes

;Braucēju čempionāts

;Komandu čempionāts

* **Piezīme**: Parādītas tikai pirmās piecas pozīcijas.
STSAT-2B

**STSAT-2B** bija Dienvidkorejas eksperimentālais pavadonis tika zaudēts 2010. gada jūnijā nesējraķetes Naro-1 (*KSLV-1*) otrajā, neveiksmīgā startā.

Kosmiskā aparāta masa ir mazāka par 100 kg. Izmēri 615 × 673 × 898 mm.
Pavadoņa konstrukcija ir identiska STSAT-2. Zinātniskā instrumenta Laimena alfa Saules teleskopa vietā *STSAT-2B* ir uzstādīts *Dual-channel Radiometer for Earth and Atmosphere Monitoring* (*DREAM*) — instruments, kas mēra Zemes spožuma temperatūru 23,8 GHz un 37 GHz frekvencē. Pavadonī uzstādīts lāzeratstarotāju bloks pavadoņlokācijas mērījumiem no zemes; tam ir augstāka precizitāte.

*STSAT-2* tika palaists  08:01 UTC ar nesējraķeti Naro-1 no Naro kosmosa centra. Pirmās pakāpes, kura  izgatavota Krievijā, darbības 137. sekundē tika zaudēts radiokontakts ar raķeti. Tiek uzskatīts, ka tā eksploadēja.
Dienvidkoreja un Krievija izveidoja avārijas komisiju, kurai bija jānosaka kļūmes iemesls. 2010. gada augustā tā tikās, bet nespēja dot vienotu slēdzienu.

## Atsauces

## Ārējās saites
* STSAT 2A, 2B Gunter Dirk Krebs
USA-230

**USA-230**, zināms arī kā **SBIRS GEO-1**, ir ASV militārs pavadonis, Space Based Infrared System (*SBIRS*) pirmais ģeostacionārās orbītas (*GEO*) segmenta aparāts. Tas tika palaists 2011. gada maijā ASV Gaisa spēku vajadzībām. Tas apgādāts ar infrasarkano sensoru un spējīgs uztvert starpkontinentālo ballistisko raķešu startus.

Kosmisko aparātu izgatavoja Lockheed Martin uz platformas A2100M bāzes. Instrumentus izgatavoja Northrop Grumman.

Pavadonis tika palaists  18:10 UTC ar nesējraķeti Atlas V/401 (*AV-022*) no Kanaveralas zemesraga Gaisa spēku stacijas. 43 minūtes 19,5 sekundes pēc starta *SBIRS GEO-1* atdalījās no pēdējās pakāpes un iegāja ģeostacionārajā pārejas orbītā. Deviņu dienu laikā pavadonis veica sešas dzinēja iedarbināšanas, līdz tika ievadīts ģeostacionārā orbītā.

 paziņots, ka *SBIRS GEO-1* ir sasniedzis paredzēto veiktspēju un tiks sertificēts vēlāk.
Kosmiskā aparāta sakaru problēmu dēļ, kuras izdevās atrisināt ar izlabotu programmatūru, pavadonis ekspluatācijā nodots tikai , divus gadus pēc starta.

## Atsauces

## Ārējās saites
* SBIRS-GEO 1, 2, 3, 4, 5, 6 Gunter Dirk Krebs
Jēkabpils baznīcas

**Jēkabpilī** ir šādas **baznīcas**:

* Jēkabpils Baptistu draudzes baznīca,
* Jēkabpils luteriskā baznīca,
* Jēkabpils Uniātu baznīca,
* Jēkabpils Svētās Jaunavas Marijas dzimšanas Romas katoļu baznīca,
* Jēkabpils Svētā Miķeļa evaņģēliski luteriskā baznīca,
* Jēkabpils Vecticībnieku baznīca,
* Krustpils Svētā Nikolaja pareizticīgo baznīca,
* Krustpils Vissvētās Trīsvienības Romas katoļu baznīca.
Kuldīgas baznīcas

**Kuldīgā** ir šādas **baznīcas**:
* Kuldīgas Svētās Annas evaņģēliski luteriskā baznīca,
* Kuldīgas Svētās Katrīnas evaņģēliski luteriskā baznīca,
* Kuldīgas Svētās Trīsvienības Romas katoļu baznīca.
Liepājas baznīcas

**Liepājā** ir šādas **baznīcas**:

* Liepājas Svētās Annas baznīca,
* Liepājas evaņģēliski luteriskā Krusta baznīca,
* Liepājas Svētā Jāzepa Romas katoļu katedrāle,
* Liepājas Svētā Meinarda Romas katoļu baznīca,
* Liepājas Māras Romas katoļu baznīca,
* Liepājas Mārtiņa Lutera luterāņu baznīca,
* Liepājas Svētā Dominika Romas katoļu baznīca,
* Liepājas Svētās Trīsvienības katedrāle.
Ludzas baznīcas

**Ludzā** ir šādas **baznīcas**:
* Ludzas evaņģēliski luteriskā baznīca,
* Ludzas Jaunavas Marijas debesīs uzņemšanas Romas katoļu baznīca.
Neretas baznīcas

**Neretā** ir šādas **baznīcas**:
* Neretas evaņģēliski luteriskā baznīca,
* Neretas Svētā Gara Romas katoļu baznīca.
Mazsalacas baznīcas

**Mazsalacā** ir šādas **baznīcas**:
* Mazsalacas baptistu baznīca,
* Mazsalacas Svētās Annas evaņģēliski luteriskā baznīca.
Kapsaicīns

**Kapsaicīns** (CH3)2CHCH=CH(CH2)4CONHCH2C6H3-4-(OH)-3-(OCH3) ir *[[Capsicum]]* ģints augu čili piparu aktīvā viela. Tā ir kairinoša viela zīdītājiem, tai skaitā cilvēkam, izraisot dedzināšanas sajūtu ap vietu, kur viela nonāk tiešā saskarē ar audiem. Kapsaicīns un vēl daži citi ķīmiski savienojumi tiek saukti par **kapsaicioīdiem** un augos izstrādājas, iespējams, kā aizsardzības līdzekļi pret atsevišķiem zīdītājiem un sēnēm. Kapsaicīns ir nekaitīgs putniem, un tiek pieļauts, ka kapsaicīns augos ir attīstījies evolūcijas ceļā, jo zīdītājiem, atšķirībā no putniem, ir dzerokļi, kas čili piparu sēklas sašķaida un iznīcina, bet caur putnu gremošanas traktu sēklas iziet veselas un čili piparu sugu izplata tālāk.

Kapsaicīns tiek izmantots ēdienos un medicīnā. To izmanto kā aktīvo vielu piparu gāzē dumpinieku neitralizēšanai vai pašaizsardzībai.

Kapsaicīns tīrā veidā ir gaistoša, hidrofobiska, bezkrāsaina, nesaožama, kristāliska vai pat mīksta viela. Tā ir arī toksiska viela, un tā var nonākt organismā saskarē ar ādu vai ieelpota, tāpēc, ar to rīkojoties, jāizmanto aizsarglīdzekļi.

## Ārējās saites
Daugavpils baznīcas

**Daugavpilī** ir šādas **baznīcas**:

* Daugavpils Borisa un Gļeba pareizticīgo katedrāle,
* Daugavpils Jaunavas Marijas Bezvainīgās Ieņemšanas Romas katoļu baznīca,
* Daugavpils Jēzus Sirds Romas katoļu baznīca,
* Daugavpils Mārtiņa Lutera evaņģēliski luteriskā baznīca,
* Daugavpils Svētā Nikolaja pareizticīgo baznīca,
* Daugavpils Svētā Nikolaja vecticībnieku baznīca,
* Daugavpils Svētā Pētera un Pāvila pareizticīgo baznīca,
* Daugavpils Svētā Pētera ķēdēs Romas katoļu baznīca,
* Grīvas Svētās Jaunavas Marijas Romas katoļu baznīca.
Grobiņas baznīcas

**Grobiņā** ir šādas **baznīcas**:
* Grobiņas baptistu baznīca,
* Grobiņas evaņģēliski luteriskā baznīca,
* Grobiņas Svētās Brigitas Romas katoļu baznīca.
Rēzeknes baznīcas

**Rēzeknē** ir šādas **baznīcas**:

* Rēzeknes Dieva Žēlsirdības Romas katoļu baznīca,
* Rēzeknes Sāpju Dievmātes Romas katoļu baznīca,
* Rēzeknes Svētā Nikolaja vecticībnieku lūgšanu nams,
* Rēzeknes Svētās Trīsvienības evaņģēliski luteriskā baznīca,
* Rēzeknes Vissvētākās Dievdzemdētājas piedzimšanas pareizticīgo baznīca,
* Rēzeknes Vissvētākās Jēzus Sirds Romas katoļu katedrāle.
Starijsambiras rajons

**Starijsambiras rajons** () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Mostiskas, Sambiras, Drohobičas un Turkas rajoniem, kā arī Poliju.

Starijsambiras rajona Murovanes ciemā dzimusi Krievijas juku laiku valdniece Marina Mnišeka (*Марина Юрьевна Мнишек*, ap 1588 - 1614/15).  

## Ārējās saites
*
Dobromiļa

**Dobromiļa** () ir rajona nozīmes pilsēta Ukrainas rietumos, Ļvivas apgabalā Starijsambiras rajonā 5 kilometrus no Polijas robežas. Pie pilsētas  - pazīstams Svētā Vasilija ordeņa klosteris.

## Vēsture
Rakstos pirmoreiz minēta 1374. gadā. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Dobromiļu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Dobromiļa iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

## Ārējās saites
Ovi (Nokia)

right|200px
**"Ovi"** (somu: "durvis") bija *[[Nokia]]* interneta pakalpojumu zīmols. *Ovi* pakalpojumus varēja izmantot no mobilajām ierīcēm, datora (ar *Nokia Ovi Suite* palīdzību) vai no tīmekļa. Galvenās pakalpojumu jomas: spēles, kartes, mediji, ziņojumapmaiņa un mūzika. *Ovi* tika iekļauti arī trešās puses pakalpojumi.

*Ovi* tika prezentēts 2007. gada 29. augustā. Publiski bēta versija bija pieejama kopš 2008. gada 28. augusta. 
Viens no pirmajiem *Ovi* elementiem bija jūlijā iegādātā mediju koplietošanas vietne *[[Twango]]*.
*Nokia* saviem pakalpojumiem iegādājas intelektuālos īpašumus, patentus un programmatūras komponentus. Tika iegādāti uzņēmumi, piemēram, *[[Intellisync]]*, *[[NAVTEQ]]*, *[[Plazes]]*, *Gate5* un citi.

2009. gada 20. maijā prezentēts *Ovi Maps Player API*, kas ļāva mājas lapās iekļaut *Ovi* kartes, izmantojot *[[JavaScript]]*.

2011. gada maijā *Nokia* paziņoja, ka pārtrauks izmantot *OVI* zīmolu par labu *Nokia* zīmolam, lai novērstu zīmolu jucekli.
*Nokia* turpina izmantot apakšdomēnu *store.ovi.com*, kas vēl 2013. gada martā bija aktīvs.

## Pakalpojumi
* *Nokia Ovi Suite* — ļauj lietot fotogrāfijas un citus datus starp personālo datoru un mobilo ierīci.
* *Ovi Sync* — ļauj sinhronizēt kontaktus un kalendāru starp *[[Symbian]]* telefoniem un *Nokia Ovi* datu centru.
* *Ovi Contacts* — ļauj skatīt un rediģēt kontaktus.
* *Ovi Calendar* — ļauj skatīt un rediģēt kalendāru.
* *Ovi Store* — lietotāji var lejuplādēt spēles, lietojumprogrammas, video, attēlus un zvanu melodijas. Pakalpojums sācis darbību 2009. gada maijā.
* *Ovi Maps* (tagad *[[HERE (Nokia)|HERE]]*) — ļauj skatīt kartes no visas pasaules, plānot ceļojumus, meklēt adreses.
* *Ovi Mail* — ļauj piekļūt e-pastam no mobilajām ierīcēm.
* *Instant messaging* — ziņojumu zibapmaiņa
* *Ovi Share* — mediju koplietošanas vietne. Sākotnēji saukta par *[[Twango]]*.
* *Ovi Files* — ļauj lietotājiem attālināti piekļūt failiem.
* *Ovi Music Store* — ļauj iegādāties mūziku
* *Ovi Player* (sākotnēji *Nokia Music PC Client*) — mūzikas pārvaldības rīks.
* *N-Gage* — spēļu platforma.

## Ārējās saites
* ''Ovi Store''
Lielās Zunda salas

**Lielās Zunda salas** ir arhipelāgs Dienvidaustrumāzijā, Malajas arhipelāga Zunda salu galvenā daļa. Izvietojušās starp Indijas okeānu dienvidos un Dienvidķīnas jūru un Kluso okeānu ziemeļos. Arhipelāgā ietilpst vairāki simti salu, no kurām galvenās ir Kalimantāna, Sumatra, Sulavesi, Java. Salas pieder vai uz tām izvietojušās Indonēzija, Malaizija un Bruneja.

## Atsauces

## Ārējās saites
Jahangirs Hans

**Jahangirs Hans** (dzimis  Karāči, Pakistānā) ir bijušais Pakistānas skvošists, ranga 1. numurs. Viņu uzskata par izcilāko spēlētāju skvoša vēsturē. Hans savas karjeras laikā ir uzvarējis 6 Pasaules atklātos čempionātus, 10 Lielbritānijas atklātos čempionātus. Laika posmā no 1981. līdz 1986. gadam viņš nezaudēja 555 spēlēs pēc kārtas, kas ir garākā uzvaru sērija profesionālajā sportā un ir ierakstīta Ginesa rekordu grāmatā. Hans spēlētāja karjeru beidza 1993. gadā un kopš 2002. gada ir Starptautiskās Skvoša federācijas prezidents.

## Atsauces
Zunda salas

**Zunda salas** ir arhipelāgs Dienvidaustrumāzijā, Malajas arhipelāga galvenā daļa. Tajā ir vairāki tūkstoši salu. Arhipelāgs tiek iedalīts Lielajās Zunda salās un Mazajās Zunda salās. Lielāko daļu arhipelāga aizņem Indonēzija, Kalimantānas salā ir vairāku valstu (Indonēzijas, Malaizijas un Brunejas) teritorijas, bet Timoras sala ir sadalīta starp Indonēziju un Austrumtimoru. Arhipelāgu dienvidos apskalo Indijas okeāns un Timoras jūra, ziemeļos — Dienvidķīnas jūra, Sulu jūra un Sulavesi jūra, austrumos — Klusais okeāns, Moluku jūra un Bandas jūra. Starp arhipelāga salām ir vairākas iekšējās jūras: Natunas, Javas, Bali, Floresas un Savu jūra. Salās dzīvo gandrīz 200 miljoni cilvēku, un tas ir apdzīvotākais arhipelāgs pasaulē.

## Galvenās salas
* Lielās Zunda salas
**Kalimantāna
**Java
**Sumatra
**Sulavesi
*Mazās Zunda salas
**Bali
**Lomboka
**Sumbava
**Floresa
**Sumba
**Timora
**Aloras salas
**Vetara

## Atsauces

## Ārējās saites
Sanktgallenes kantons

**Sanktgallenes kantons** () ir viens no Šveices 26 kantoniem, kas atrodas valsts ziemeļaustrumos. Kantona administratīvais centrs ir Sanktgallene. 1803. gadā tas pievienojās Šveices konfederācijai. Kantons robežojas ar Austriju un Lihtenšteinu, kā arī ar Graubindenes, Glarusas, Švīces, Cīrihes un Turgavas kantoniem. Sanktgallenes kantons aptver arī Apencelles-Auserrodenes un Apencelles-Innerrodenes kantonus. 2020. gada decembrī kantonā dzīvoja aptuveni 514,504 tūkstoši cilvēku, galvenokārt vācvalodīgie.

## Ārējās saites

* Official website
Neitans Hortons

**Neitans Hortons** (; dzimis 1985. gada 29. maijā) ir bijušais kanādiešu hokejists, labās malas uzbrucējs. Karjeras laikā aizvadījis 627 spēles Nacionālajā hokeja līgā, 2011. gadā kopā ar Bostonas "Bruins" izcīnot Stenlija kausu. Muguras savainojuma dēļ Hortons karjeru noslēdza vien 29 gadu vecumā.

## Spēlētāja karjera
Profesionāļa karjeru Hortons uzsāka 2003. gada rudenī, kad uzsāka spēlēt NHL kluba Floridas "Panthers" rindās, tās sastāvā aizvadot 55 spēles. 2004.—05. gada sezonas NHL lokauta laikā Hortons spēlēja "Panthers" AHL fārmklubā Sanantonio "Rampage", taču tad turpināja iesākto karjeru NHL, jau 2006.—07. un 2007.—08. gada sezonās viņam kļūstot par otru rezultatīvāko "Panthers" spēlētāju aiz Olli Jokinena.

2010. gada vasarā Hortons tika aizmainīts uz Bostonas "Bruins" vienību. 2011. gadā viņš kopā ar klubu izcīnīja Stenlija kausu. 2013. gada vasarā hokejists pievienojās Kolumbusas "Blue Jackets" rindām. 2015. gada oktobrī Hortonam tika konstatēts muguras savainojums, kura dēļ hokejistam nācās pārtraukt karjeru.

## Ārējās saites
Windows Phone

***Windows Phone*** ir *[[Microsoft]]* mobilo operētājsistēmu sērija, *[[Windows Mobile]]* platformas pēctece, lai gan nav savietojama ar to. Atšķirībā no priekšteces, *Windows Phone* primāri ir mērķēts uz plaša patēriņā tirgu nevis uz uzņēmumiem.
Pirmā versija *[[Windows Phone 7]]* tika izlaista 2010. gada 21. oktobrī. 2014. gada 14. aprīlī tika izlaista Windows Phone 8.1, bet jaunākā versija ir Windows 10 Mobile.

Operētājsistēmā *Microsoft* ieviesa jaunu lietotāja saskarni, kas veidota ar dizaina valodu *[[Metro (dizaina valoda)|Metro]]* (*Modern UI*).

*Windows Phone 7* veidota uz *[[Windows Mobile]]* pamata, kas izmanto *[[Windows CE]]* kodolu.
*Windows Phone 8* pamatā ir *[[Windows NT]]* kodols ar daudziem komponentiem no *[[Windows 8]]*, tādējādi lietojumprogrammas ir viegli pārnesamas no vienas platformas uz otru.

*Windows Phone 7* izmantoja mobilo ierīču ražotāji *[[Acer]]*, *[[Fujitsu]]*, *[[Nokia]]*, *[[LG]]*, *[[Samsung Electronics|Samsung]]*, *[[HTC]]*, *[[Alcatel]]* un *[[ZTE]]*.
*Windows Phone 8* izmantoja *Nokia* (*[[Microsoft Mobile]]*), *Samsung*, *HTC*, *[[Huawei]]*.

Windows Phone 8 pieejama kopš 2012.gada 29. oktobra.

## Atsauces
Malajas arhipelāgs

**Malajas arhipelāgs** ir salu grupa Dienvidaustrumāzijā, Pasaules lielākais arhipelāgs kā pēc iedzīvotāju skaita, tā arī pēc platības. Izvietojies starp Indijas okeānu dienvidos un Kluso okeānu ziemeļos, kā arī Indoķīnu ziemeļaustrumos un Austrāliju dienvidrietumos. Arhipelāgā ietilpst vairāk kā divdesmit pieci tūkstoši salu, lielākās no tām ir Kalimantāna, Sumatra un Sulavesi. Veidojas no trim galvenajām salu grupām: Zunda salām, Moluku salām un Filipīnu arhipelāga. Arhipelāga salās pilnībā izvietojušās Filipīnas, Bruneja un Austrumtimora, daļa Malaizijas un lielākā daļa Indonēzijas. Apdzīvo pārsvarā austronēziešu tautas.

## Salu grupas
* Zunda salas
** Lielās Zunda salas
** Mazās Zunda salas
*Moluku salas
*Filipīnu salas

## Atsauces

## Ārējās saites
San Lorenzo de Almagro

***San Lorenzo de Almagro*** ir futbola klubs Argentīnas *[[Argentīnas Primera División|Primera División]]*.

## Ārējās saites
http://www.sanlorenzo.com.ar/
Osbornas efekts

**Osbornas efekts** ir temins, ar kuru apzīmē neparedzētas sekas pēc uzņēmuma jauna produkta paziņošanas, neizvērtējot riskus un iespējas, kas negatīvi ietekmē pašreizējo produktu pārdošanu. Tas gadās, ja produkts tiek paziņots pārāk agri,  vēl pirms tās faktiskās pieejamības. Šāds paziņojums var izraisīt pašreizējo produktu pasūtījumu atlikšanu vai atcelšanu, zinot, ka tie drīz būs novecojuši. Līdz ar pārdošanas kritumu tas var nopietni ietekmēt uzņēmuma ekonomisko stāvokli un var nepietikt resursu jaunā produkta izlaišanai.

Termins tika izdomāts pēc gadījuma ar *[[Osborne Computer Corporation]]*, kad 1983. gada sākumā uzņēmums paziņoja par nākamās paaudzes datoru *Osborne Executive*, kas tiks izlaists vairāk nekā pēc gada. Uzņēmuma pamatprodukcijas datora *Osborne 1* pārdošana strauji kritās, klientiem gaidot jauno produktu. Zaudējumi pieauga, un 1983. gada septembrī uzņēmums pieteica bankrotu.

## Citi piemēri
*North Star Computers* 1978. gadā paziņoja par diskešu iekārtas jaunu versiju ar dubultu ietilpību par to pašu cenu. Pārdošana kritās, un uzņēmums gandrīz bankrotēja.

Kad 1997. gadā *[[Sega (uzņēmums)|Sega]]* sāka publiski apspriest savas nākamās paaudzes sistēmu *[[Dreamcast]]*, tās jau divus gadus izlaistās videospēļu konsoles *[[Sega Saturn|Saturn]]* un programmatūras pārdošanas apjomi samazinājās.

2011. gadā *[[Nokia]]* atteicās no mobilo ierīču operētājsistēmām *[[Symbian]]* un *[[MeeGo]]* par labu *[[Windows Phone]]*. Pēc šī paziņojuma *Nokia* akcijas nokritās par aptuveni 14 % un samazinājās pārdošanas apjomi.
Mazās Zunda salas

**Mazās Zunda salas** (, ) ir salu virkne Dienvidaustrumāzijā, daļa no Zunda salām. Dienvidos tās apskalo Indijas okeāns un Timoras jūra, ziemeļos — Bali, Floresas un Bandas jūras. Starp salām izvietojusies Savu jūra. Pie arhipelāga pieder salas austrumos no Javas. Galvenās salas ir Bali, Lomboka, Sumbava, Floresa, Sumba, Timora, Vetara.

Lielākā daļa salu pieder Indonēzijai (Bali, Austrumu Nusa Tengaras un Rietumu Nusa Tengaras provinces), bet daļu Timoras un dažas tās piekrastes saliņas aizņem Austrumtimora.

## Atsauces

## Ārējās saites
MetaCarta

***MetaCarta*** ir ASV uzņēmums, kas nodarbojās ar ģeogrāfiskajiem risinājumiem; *Qbase Holdings, LLC* meitas uzņēmums. Dibināts 1999. gadā. Galvenais birojs atrodas Restonā, Virdžīnijā.

## Vēsture
Uzņēmumu dibinājis *John R. Frank* 1999. gadā. Tas 1999. gadā saņēma 500 000 USD no *[[DARPA]]*, lai izstrādātu tehnoloģiju, kas ļautu dokumentos atrast atsauces uz ģeogrāfiskām vietām, tādējādi ļaujot šos dokumentus atrast pēc ievadīta ģeogrāfiska atslēgvārda. *MetaCarta* saņēma finansējumu arī no *[[In-Q-Tel]]*, ar CIP saistītas organizācijas.

2010. gada 9. aprīlī Somijas uzņēmums *[[Nokia]]* iegādājās *MetaCarta*. Tas paturēja plaša patēriņa ģeogrāfiskos risinājumus, bet pārējo uzņēmumu ar biznesa risinājumiem 2010. gada 13. jūlijā pārdeva ASV uzņēmumam *Qbase Holdings, LLC*.

## Atsauces

## Ārējās saites
* ''MetaCarta'' vietne
* ''MetaCarta Labs''
Kandavas baznīcas

**Kandavā** ir šādas **baznīcas**:
* Kandavas evaņģēliski luteriskā baznīca,
* Kandavas Gvadelupes Dievmātes Romas katoļu baznīca.
Tukuma baznīcas

**Tukumā ir trīs baznīcas**. Tās ir šādas:
* Tukuma Svētā Nikolaja pareizticīgo baznīca,
* Tukuma Svētā Stefana Romas katoļu baznīca,
* Tukuma Svētās Trīsvienības luterāņu baznīca.
Ventspils baznīcas

**Ventspilī** ir šādas **baznīcas**:
* Ventspils baptistu lūgšanas nams,
* Ventspils Nikolaja luterāņu baznīca,
* Ventspils Svētā Krusta Romas katoļu baznīca,
* Ventspils Svētā Nikolaja pareizticīgo baznīca,
* Ventspils vasarsvētku draudzes lūgšanas nams.
Pāvilostas baznīcas

**Pāvilostā** ir šādas **baznīcas**:
* Pāvilostas baptistu baznīca,
* Pāvilostas luterāņu baznīca,
* Pāvilostas Svētā Gara Romas katoļu baznīca.
Dagdas baznīcas

**Dagdā** ir šādas **baznīcas**:
* Dagdas Pokrova Nikolaja vecticībnieku baznīca,
* Dagdas Svētā Nikolaja Brīnumdarītāja pareizticīgo baznīca,
* Dagdas Vissvētās Trīsvienības Romas katoļu baznīca.
USA-241

***USA-241***, zināms arī kā ***SBIRS GEO-2***, ir ASV militārs pavadonis, *[[Space Based Infrared System]]* (*SBIRS*) otrais ģeostacionārās orbītas (*GEO*) segmenta aparāts. Tas orbītā tika palaists 2013. gada martā ASV Gaisa spēku vajadzībām. Tas apgādāts ar infrasarkano sensoru un spējīgs uztvert starpkontinentālo ballistisko raķešu startus.

Kosmisko aparātu izgatavoja *[[Lockheed Martin]]* uz platformas *[[A2100M]]* bāzes. Instrumentus izgatavoja *[[Northrop Grumman]]*.

Pavadonis tika palaists  21:21 UTC ar nesējraķeti *[[Atlas V/401]]* (*AV-037*) no Kanaveralas zemesraga Gaisa spēku stacijas. 43 minūtes 20 sekundes pēc starta *SBIRS GEO-2* atdalījās no pēdējās pakāpes un iegāja ģeostacionārajā pārejas orbītā.

 Gaisa Spēki paziņoja, ka *SBIRS GEO-2* beidzis testēšanas fāzi un ir sācis aktīvu darbību. Sākotnēji izmēģinājumu fāze bija paredzēta 12 mēnešiem, bet tā tika pabeigta 5 mēnešus ātrāk. Salīdzinājumā iepriekšējais *SBIRS* (USA-230) saskārās ar tehniskām problēmām, un tas stājās ekspluatācijā divus gadus pēc starta.

## Atsauces

## Ārējās saites
* SBIRS-GEO 1, 2, 3, 4, 5, 6 Gunter Dirk Krebs
Mazais Belts

**Mazais Belts** () ir jūras šaurums Dānijā, viens no trijiem šaurumiem, kas savieno Baltijas jūru ar Kategatu un tālāk ar Ziemeļjūru. Šauruma rietumu krastā atrodas Jitlandes pussala un Alsas sala, austrumu krastā — Fīna, Ēre un vairākas mazākas salas. Šauruma garums ir ap 70 km, platums vidēji ap 10—20 km, bet šaurākajā vietā — 700 m. Šaurumu šķērso divi tilti — atklāti 1935. un 1970. gadā.

Caur Mazo Beltu izplūst 9% no ūdens apmaiņas tilpuma starp Baltijas jūru un Kategatu.

## Atsauces

## Ārējās saites
Mihals Koributs Višņoveckis

**Mihals Koributs Višņoveckis** (, , ; dzimis , miris ) bija Polijas karalis no Višņovecku dzimtas, kurš valdīja no 1669. līdz 1673. gadam.

## Dzīvesgājums
Dzimis 1640. gadā Jeremija Višņovecka un Grizeldas Konstances Zamoiskas ģimenē. Viņa tēvs bija pazīstams karavadonis, kurš veiksmīgi cīnījās pret Bohdanu Hmeļnicki. M. K. Višņavecki par karali ievēlēja 1669. gada 19. jūnijā no pieciem kandidātiem. 1670. gada 27. februārī viņš apprecējās ar Eleonoru Mariju Jozefu fon Hābsburgu, Svētās Romas impērijas ķeizara Ferdinanda III meitu.

1672. gadā viņš neveiksmīgi cīnījās pret osmaņiem, kuri ieņēma Podoliju. 
Miris 1673. gada 10. novembrī Ļvivā Hotinas kampaņas laikā, kad hetmanim Janam Sobieskim izdevās ielenkt un 1673. gada 11. novembrī ieņemt Hotinas cietoksni, sagūstot aptuveni 10 000 gūstekņu.

## Ārējās saites
Pāvels Vinogradovs

**Pāvels Vinogradovs** (*Павел Владимирович Виноградов*, dzimis ) ir Krievijas kosmonauts, inženieris. 

Pirmo kosmisko lidojumu Vinogradovs veica 1997. un 1998. gadā kā kosmosa kuģa Sojuz TM-26 un orbitālā stacijas Mir 24. pamatekspedīcijas bortinženieris. Veica piecas iziešanas kosmosā, lai salabotu stacijas elektroapgādi pēc Spektr moduļa dehermetizācijas.

Otro lidojumu viņš veica 2006. gadā, esot kosmosa kuģa Sojuz TMA-8 un Starptautisko kosmosa stacijas 13. ekspedīcijas komandieris.

Trešo lidojumu Pāvels Vinogradovs sāka 2013. gada martā, esot kosmosa kuģa Sojuz TMA-08M komandieris un SKS 35. ekspedīcijas lidojuma inženieris. Bija 36. ekspedīcijas komandieris. 2013. gada septembrī atgriezas uz zemes.

## Ārējās saites

* Biogrāfiskie dati Kosmonautu sagatavošanas centra vietnē 
* Biogrāfiskie dati astronaut.ru vietnē
Vinogradovs

**Vinogradovs** (, no *виногра́д* — 'vīnogas'; sieviešu dzimtē Vinogradova (*Виногра́дова*)) ir krievu cilmes uzvārds. Cilvēki ar šo uzvārdu:

* Dagnis Vinogradovs (1981) — Latvijas kanoe airētājs;
* Markuss Vinogradovs (2002) — Latvijas ziemeļu divcīņas sportists;
* Pāvels Vinogradovs (*Павел Владимирович Виноградов*, 1953) — Krievijas kosmonauts un inženieris;
* Sergejs Vinogradovs (*Сергей Арсеньевич Виноградов*; 1869—1938) — krievu/padomju gleznotājs.
2010. gada Korejas Grand Prix

**2010. gada [[Korejas Grand Prix|Korejas ''Grand Prix'']]** izcīņa notika 24. oktobrī Dienvidkorejā - tās bija pirmās F1 sacīkstes šajā valstī. Uzvaru izcīnīja Fernando Alonso, otrais -  Luiss Hamiltons, trešais - Felipe Masa. Sacīkste tika aizvadīta slapjos laikapstākļos un pēc 3. apļa uz 45 minūtēm tika pārtraukta. 

## Kvalifikācija

**Piezīmes:**
# - Vitālijs Petrovs saņēma 5 starta vietu sodu par avārijas izraisīšanu Japānas posmā

### Rezultāti

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Hiriva

**Hiriva** () ir rajona nozīmes pilsēta Ukrainas rietumos, Ļvivas apgabalā Starijsambiras rajonā.

## Vēsture
Rakstos pirmoreiz minēta 1374. gadā. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Līdz Otrajam pasaules karam pilsētā darbojās pazīstama jezuītu mācību iestāde (*Zakład Naukowo-Wychowawczy Ojców Jezuitów w Chyrowie*), kurā savulaik mācījās Rīgas bīskaps Eduards O'Rurke. Sākoties karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Hirivu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Hiriva iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

## Atsauces

## Ārējās saites
No (filma)

***No*** ir 2012. gada Čīles, Francijas un ASV kopražojuma vēsturiskā drāmas filma. Filmas režisors ir Pablo Larrains.

Filmā vēstīts par 1988. gadu Čīlē, kad diktators Augusto Pinočets pēc starptautiskās sabiedrības spiediena izziņo referendumu par prezidenta pilnvaru pagarināšanu. Diktatora pretiniekiem radās iespēja nokļūt pie televīzijas, lai paskaidrotu savu nostāju. Reklāmu veidotājs Renē Saaverdu (Gaels Garsija Bernals) ķeras pie aģitācijas rullīša veidošanas.

Filmu nominēja 85. Kinoakadēmijas balvai kategorijā "Labākā filma svešvalodā".

## Atsauces

## Ārējās saites
*
Tru

**Tru** ir grupas "Instrumenti" pirmais studijas albums. Tas izdots 2011. gadā. 

2012. gadā albumam piešķirts Zelta diska statuss, tas nozīmē, ka pārdoti vairāk nekā 5000 tā eksemplāri.

## Dziesmas
# Medicine - 5:51
# Born to Die - 03:57
# Lie Down - 4:12
# This Is How I Long For You - 4:03
# Kvikmyndir - 3:22
# Freaked Out - 3:43
# The Time Is Now - 5:39
# Peace - 3:21
# Life Jacket Under Your Seat - 2:37
# (Back of Your) Drawer - 4:44
# Pieturi mani sev klāt - 4:02
# Zemeslodes - 04:09
# Apēst tevi - 03:48
# Pilnīgi viens - 4:26

## Atsauces
Elektro

**Elektro** jeb **Makss Dillons** () ir tēls dažādos Zirnekļcilvēka komiksos, kuru radījuši mākslinieks Stīvs Ditko (*Steve Ditko*) un rakstnieks Stens Lī. Personāžs pirmo reizi parādījās *[[The Amazing Spider-Man (komiksu sērija)|The Amazing Spider-Man]]* 9. numurā, kas iznāca 1964. gada februārī. Elektro ir viens no Pītera Pārkera ienaidniekiem. Filmā "Apbrīnojamais Zirnekļcilvēks 2" (2014) un "Zirnekļcilvēks: Mājupceļa nav" (2021) viņu attēloja aktieris Džeimijs Fokss.
Starijsambira

**Starijsambira** () ir pilsēta Ukrainas rietumos, Ļvivas apgabalā Sambiras rajona centrs Dņestras augštecē.

## Vēsture
Rakstos pirmoreiz minēta 1071. gada kā Kijivas Krievzemes pilsēta. Mongoļu iebrukuma laikā daļa iedzīvotāju pārcēlās uz citu vietu, nodibinot Sambiras pilsētu. Ietilpa Galīcijas-Volīnijas kņazistē, vēlāk Polijā un Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā. 1837. gadā pilsēta tika nopostīta zemestrīcē.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Starijsambiru ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Starijsambira iekļāvās PSRS, un ietilpa tajā līdz Ukrainas valsts neatkarības nodibināšanai 1991. gadā.

## Atsauces

## Ārējās saites
Aleksandrs Misurkins

**Aleksandrs Misurkins** (*Александр Александрович Мисуркин*, dzimis ) ir Krievijas kosmonauts, atvaļināts gaisa spēku apakšpulkvedis.

Misurkina pirmais kosmiskais lidojums sākās 2013. gada martā, dodoties uz Starptautisko kosmosa staciju (SKS)  ar kosmosa kuģi *[[Sojuz TMA-08M]]*.  Bija SKS-35, SKS-36 ekspedīcijas lidojuma inženieris. 2013. gada septembrī viņš atgriezās uz Zemi.

Otro reizi kosmosā Aleksandrs Misurkins devās 2017. gada septembrī, esot kosmosa kuģa *[[Sojuz MS-06]]* komandierim. Viņš bija SKS 53. ekspedīcijas lidojuma inženieris un 54. ekspedīcijas komandieris. Uz zemes atgriezās 2018. gada februārī.

Trešais Misurkina lidojums kosmosā sākās 2021. gada 8. decembrī, esot kosmosa kuģa *[[Sojuz MS-20]]* komandierim. Viņš 20. viesekspedīcijā uz Starptautisko kosmosa staciju pavadīja Japānas uzņēmēju Jūsaku Maedzavu un viņa asistentu Jodzo Hirano. 20. decembrī viņš ar kosmiskajiem tūristiem atgriezās uz zemes.

2022. gada 31. gada 31. martā Misurkinam bija pēdējā darba diena Krievijas kosmonautu vienībā.

Kosmisko lidojumu kopsavilkums:

Iziešanas atklātā kosmosā:

## Ārējās saites

* Aleksandra Misurkina mājaslapa ,  
* Biogrāfiskie dati Kosmonautu sagatavošanas centra vietnē 
* Biogrāfiskie dati astronaut.ru vietnē
Misurkins

**Misurkins** () ir krievu cilmes uzvārds. Cilvēki ar šādu uzvārdu:

* Aleksandrs Misurkins (*Александр Мисуркин*; 1977) — krievu kosmonauts;
* Oļegs Misurkins (*Олег Мисуркин*; 1937) — Latvijas krievu inženieris;
Bišu iela

**Bišu iela** var būt:

* Latvijas pilsētās:
** Bišu iela Baložos;
** Bišu iela Cēsīs;
** Bišu iela Daugavpilī;
** Bišu iela Gulbenē;
** Bišu iela Jelgavā;
** Bišu iela Jūrmalā;
** Bišu iela Mārupē;
** Bišu iela Rīgā;
** Bišu iela Salacgrīvā;
** Bišu iela Tukumā;
** Bišu iela Ventspilī;

* Latvijas ciemos:
** Bišu iela Svētes pagasta Atpūtā;
** Bišu iela Allažu pagasta Egļupē;
** Bišu iela Līgatnes pagasta Augšlīgatnē;
** Bišu iela Carnikavas pagasta Carnikavā;
** Bišu iela Lapmežciema pagasta Lapmežciemā;
** Bišu iela Olaines pagasta Rājumos;
** Bišu iela Mālpils pagasta Sidgundā;
** Bišu iela Skultes pagasta Skultē;
** Bišu iela Smārdes pagasta Smārdē;
** Bišu iela Babītes pagasta Spilvē;
** Bišu iela Daukstu pagasta Staros;
** Bišu iela Silmalas pagasta Štikānos;
** Bišu iela Stopiņu pagasta Ulbrokā;
** Bišu iela Valgundes pagasta Vītoliņos.

## Skatīt arī
* Mazā Bišu iela
Instrumentu diskogrāfija

Latviešu elektroniskās mūzikas grupa "Instrumenti" izdevusi trīs albumus, pirmais tās albums "Tru" (2011) Latvijā saņēmis Zelta diska statusu.

## Albumi

## EP

* Iekļautas dziesmas "Life Jacket Under Your Seat", "Kvik Myndir", "(Back Of Your) Drawer", "Peace (There Must Be)", un video dziesmai "Kvik Myndir".

## DVD

## Radio singli

}
|-
|rowspan="5"|2009
|align="left" valign="top"|*Zemeslodes*
|rowspan="2"|***Born To Die***
|align="center" valign="top"|1
|-
|align="left" valign="top"|*Apēst tevi*
|align="center" valign="top"|1
|-
|align="left" valign="top"|*(Back of Your) Drawer*
|rowspan="3"|***Pandemiya***
|align="center" valign="top"|20
|-
|align="left" valign="top"|*Life Jacket Under Your Seat*
|align="center" valign="top"|30
|-
|align="left" valign="top"|*Kvik Myndir*
|align="center" valign="top"|46
|-
|align="left" valign="top"|2010
|align="left" valign="top"|*Born to Die*
|rowspan="5"|***Born to Die***
|align="center" valign="top"|2
|-
|rowspan="4"|2011
|align="left" valign="top"|*Pilnīgi viens*
|align="center" valign="top"|1
|-
|align="left" valign="top"|*The Time Is Now*
|align="center" valign="top"|14
|-
|align="left" valign="top"|*Lie Down (Viss ir otrādāk)* feat. Gustavo
|align="center" valign="top"|18
|-
|align="left" valign="top"|*Pieturi mani sev klāt*
|align="center" valign="top"|24
|-
|rowspan="3"|2013
|align="left" valign="top"|*Don't Hold Onto Me*
|rowspan="3"| ***Procrastination***
|align="center" valign="top"|20
|-
|align="left" valign="top"|*Heartcore*
|align="center" valign="top"| 7
|-
|align="left" valign="top"|*Aeon River*
|align="center" valign="top"| 
|-
|2014
|align="left" valign="top"|*Lēna uguns*
| ***Iekams***
|align="center" valign="top"|
|-
|2017
|align="left" valign="top"|*Visa par daudz*
| ***Atkala***
|align="center" valign="top"|
|-
|align="center" colspan="8" style="font-size: 8pt"|
 Latvian Airplay Top
|}

## Videoklipi
Ferrari F2007

***Ferrari F2007*** bija *[[Ferrari]]* autosporta komandas 53. modelis, kurš piedalījās . gada *[[Formula 1]]* sacīkstēs. Kimi Reikenens ar šo mašīnu izcīnīja uzvaru čempionātā un kopā ar komanda biedru Felipi Masu spēja izcīnīt *Ferrari* komandai arī uzvaru komandu kopvērtējumā. Ar šo automašīnu tika izcīnītas 9 uzvaras atsevišķos *Grand Prix*.

## Sacīkšu rezultāti
Bīskapa gāte

**Bīskapa gāte** ir iela Rīgā, Centra rajonā, Vecrīgā. Bīskapa gāte savieno Herdera laukumu ar Miesnieku ielu un 11. novembra krastmalu, tā sastāv no diviem saistītiem posmiem, kas viens pret otru ir novietoti taisnā leņķī. Kopējais ielas garums ir 175 metri, tā ir klāta ar bruģa segumu. Kā jau raksturīgs vecpilsētai, visas ēkas Bīskapa gātē ir vismaz trīs stāvu augstumā. Iepretim Herdera laukumam, vietā, kur iela pagriežas taisnā leņķī, atrodas neliels skvērs. Bīskapa gātē ir atļauta autotransporta satiksme.

## Vēsture
Mūsdienu Bīskapa gāte apvieno divas agrākās Vecrīgas ielas, viena saucās tāpat kā mūsdienu iela, otra bija **Bīskapa iela**. Sākotnēji abas atradās 13. gadsimta Rīgas arhibīskapa pils teritorijā (*Curia Archiepiscopi*, šī pils tika nopostīta Reformācijas laikā un nav saglabājusies). 16. gadsimtā tās kļuva par Rīgas pilsētas ielām. 1940. gadā ielas pārdēvēja, attiecīgi, par **Darvina ielu** un **Darvina gāti** (evolūcijas teorijas pamatlicēja Čārlza Darvina vārdā). 1950. gadā abas ielas apvienoja un nosauca par **Muzeja ielu**. 1990. gada 20. aprīlī ar Rīgas pilsētas Tautas deputātu padomes lēmumu Nr. 1/19 Andra Teikmaņa vadībā ielai dots Bīskapa gātes nosaukums.

## Ielu savienojumi
Bīskapa gāte ir savienota ar šādām ielām:
* Miesnieku iela (T veida krustojums)
* Mazā Muzeja iela (T veida krustojums)
* Herdera laukums
* 11. novembra krastmala (T veida krustojums)

## Atsauces

## Skatīt arī
* Vecrīga
Vangelis

**Vangelis** (īstajā vārdā **Evangels Odisejs Papatanasiu** (), dzimis  Volā, Grieķijā, miris  Parīzē, Francijā) bija grieķu komponists, mūziķis, ierakstu producents un aranžētājs. Strādājis elektroniskās mūzikas, progresīvā roka, ambientās mūzikas, džeza, poproka žanrā, komponējis mūziku orķestrim. Vangelis pazīstams arī kā kino mūzikas komponists. Par mūziku filmai "Ugunīgie kaujas rati" (*Chariots of Fire*, 1981) saņēmis Amerikas Kinoakadēmijas balvu. Komponējis arī 2000. gada Sidnejas olimpiādes noslēguma ceremonijas partiju. Kopš mūziķa karjeras sākuma 1961. gadā Vangelis komponējis un ierakstījis mūziku 52 albumiem.

Vangelis nomira 2022. gada 17. maijā, 79 gadu vecumā, Parīzes slimnīcā no sirds mazspējas, ārstējoties no COVID-19.

## Pazīstamākās filmas ar Vangeļa mūziku
* "Ugunīgie kaujas rati" (*Chariots of Fire*, 1981)
* "Pa asmeni skrejošais" (*Blade Runner*, 1982)
* *[[Missing (filma)|Missing]]* (1982)
* "1492: Paradīzes iekarošana" (*1492: Conquest of Paradise*, 1992)
* *[[Antarctica]]* (1983)
* *[[The Bounty]]* (1984)
* "Rūgtais mēness" (1992)
* "Aleksandrs Lielais" (*Alexander*, 2004)
* "El Greko" (*El Greco*, 2007)

## Atsauces

## Ārējās saites

* Vangelis' Movements
Skaitļošanas matemātika

thumbnail|235px|Babiloniešu māla plāksnīte, kurā ir parādīts algoritms, kā aprēķina kvadrātsakni no divi: <math> \sqrt{2} = 1 + 24/60 + 51/60^2 + </math> <br /><math> + 10/60^3 = 1.41421296\ldots </math>
**Skaitļošanas matemātika** jeb **skaitļu analīze** ir matemātikas nozare, kurā tiek pētīta virkne jautājumu dažādu aprēķinu veikšanai. Galvenā uzmanība tiek pievērsta algoritmu izstrādāšanai tipisku matemātisku uzdevumu risināšanai. Tādēļ bieži tiek izmantoti skaitļu tuvinājumi. Skaitļošanas matemātika ir ļoti nozīmīga datorzinātnē, kā arī daudzās dabas zinātnēs.

## Atsauces